વિસનગર શહેરમાં દિન પ્રતિદિન ટ્રાફિકની સમસ્યાઓ મેઇન બજાર, સ્ટેશન રોડ, ગંજબજાર જેવા વિસ્તારોમાં ઉકેલવાના બદલે વધતી જાય છે. જેના કારણે દિવાળીના તહેવારોમાં કેટલાકના ખીસ્સા હળવા થાય છે. તો કેટલીક જગ્યાએ ઇમરજન્સી ૧૦૮ અને ખુદ પોલીસ વાન પણ ફસાઇ પડે છે. વિસનગર પોલીસતંત્ર માયાબજાર થી ત્રણ ટાવર, મંડી બજાર, ગૌરવપથ, સ્ટેશન રોડ, ગંજબજાર સવાલા દરવાજા જેવા વિસ્તારોમાં ટ્રાફિકની વ્યવસ્થા ગોઠવવામાં સદંતર નિષ્ફળ રહયું હોવાનું પહેલી આંખે દેખાઇ આવે છે.